text: Larver lægger marker øde 
  08 maj 2014 kl. 17.38
  Tusindvis af stankelbenslarver hærger for tiden græs- og kornmarker i Vestjylland. Markerne bliver ædt op og lagt øde.
  Heino Mølholm er én af de landmænd, der har været udsat for plagen. Hans mark med vinterrug ved Sig blev i løbet af 3-4 dage raseret og lagt sort.
  Ifølge planteavlskonsulent Kjeld Forsom fra Jysk Landbrugsrådgivning i Billund er angrebene usædvanligt voldsomme i år.
  Deres beregninger viser, at der i øjeblikket er op imod et ton stankelbenslaver pr. hektar.
  Plagen rammer især de økologiske mælkeproducenter, der har større brug for græs-marker, men stankelbens-larverne æder nu også de konventionelle landmænds marker.
  Der findes kemiske sprøjtemidler mod stankelbenslarverne, men de må ikke bruges i Danmark.
  